Living With Diabetes: 7 Tips to Control Fasting Glucose or Increase in Morning Blood Sugar in Hindi | सुबह के समय क्यों बढ़ जाता है डायबिटीज रोगियों का ब्लड शुगर, कैसे करें इसे कंट्रोल | डायबिटीज़
डायबिटीज़ By Anurag Gupta , ओन्‍ली माई हैल्‍थ सम्पादकीय विभाग / Aug 25, 2019
डायबिटीज रोगियों में कई बार सुबह के समय ब्लड शुगर बढ़ा हुआ पाया जाता है। आमतौर पर ऐसा सुबह के नाश्ते (ब्रेकफास्ट) से पहले होता है। इसे फास्टिंग ग्लूकोज (fasting glucose) कहते हैं। हालांकि जिन लोगों को डायबिटीज रोग नहीं होता है, उनका ब्लड शुगर भी सुबह के समय बढ़ा होता है। मगर अंतर यह है कि डायिबटीज रोगी (Diabetes) को इससे परेशानी हो सकती है, जबकि सामान्य व्यक्ति के लिए ये कोई परेशानी की बात नहीं है। अमेरिकन डायबिटीज एसोसिएशन के अनुसार डायबिटीज रोगी का शरीर इंसुलिन को सही तरह से इस्तेमाल नहीं कर पाता है, इसलिए सुबह के समय ब्लड शुगर बढ़ना खतरनाक हो सकता है।
क्यों बढ़ता है सुबह के समय ब्लड शुगर? (Why is morning blood glucose higher)
आमतौर पर शाम के समय हमारा शरीर कम मात्रा में इंसुलिन बनाता है। सुबह 4 बजे से 8 बजे के बीच हमारे शरीर कुछ हार्मोनल गतिविधियां अपने आप होना शुरू हो जाती हैं, जिससे शरीर में ग्लूकोज का प्रवाह तेज हो जाता है, ताकि व्यक्ति के पास काम करने के लिए एनर्जी आ सके। इस दौरान आपके शरीर में कई खास हार्मोन्स जैसे- कार्टिसोल, एड्रेनेलिन, ग्लूकागॉन और ग्रोथ हार्मोन आदि का स्तर बढ़ जाता है, ताकि शरीर ज्यादा मात्रा में ग्लूकोज को आपके लिवर और मांसपेशियों तक पहुंचा सके। लेकिन डायबिटीज रोगियों में इंसुलिन की कमी होती है, जिसके कारण ग्लूकोज मांसपेशियों में अवशोषित (absorb) होने के बजाय, खून में घुलने लगता है। यही कारण है कि सुबह के समय ब्लड शुगर बढ़ जाता है।
इसे भी पढ़ें:- डायबिटीज रोगियों के लिए बेहतरीन स्नैक है बादाम, जानें कब और कितना खाएं
अगर आप ये सोच रहे हैं कि ऐसा रोजाना 4 बजे से 8 बजे के बीच क्यों होता है, तो हम आपको बता दें कि हम सबका शरीर एक प्राकृतिक घड़ी के अनुसार काम करता है, जिसे सर्केडियन रिद्म (circadian rhythm) कहते हैं। शरीर दिन और रात के अनुसार हार्मोन्स का प्रवाह और अन्य गतिविधियां इसी घड़ी के अनुसार सेट कर लेता है।
ब्लड शुगर बढ़ने के अन्य कारण (Causes of Morning Blood Sugar Increase)
डायबिटीज रोगी को अगर सुबह अपना ब्लड शुगर बढ़ा हुआ दिखता है या उसे कोई परेशानी होती है, तो इसके कई कारण हो सकते हैं-
रात को सोने से पहले इंसुलिन की सही डोज न लिया हो।
रात को डॉक्टर द्वारा दी गई खाना भूल गए हों।
रात के समय ज्यादा कार्बोहाइड्रेट्स वाला खाना खा लिया हो।
देर रात भूख लगने पर कुछ अनहेल्दी स्नैक्स खा लिया हो।
कैसे कंट्रोल करें सुबह के समय बढ़ने वाला ब्लड शुगर? (Tips to Control Fasting Blood Sugar)
रात का खाना खाने के बाद थोड़ी देर पैदल टहलें, जॉगिंग करें या साइकिल चलाएं। इससे सुबह आपका ब्लड शुगर कम रहेगा।
रात के समय कम कार्बोहाइड्रेट्स वाले आहार खाएं। खासकर रात का खाना और शाम का नाश्ता ऐसा रखें, जिसमें कार्ब्स बहुत कम हों।
डॉक्टर द्वारा दी गई दवाओं को सही समय पर खाएं। रात की दवा बहुत जल्दी न खाएं, अन्यथा सुबह तक उसका असर कम हो जाएगा, जिससे ब्लड शुगर बढ़ेगा।
देर रात में हल्के-फुल्के स्नैक्स खाने की आदत भी सुबह आपका ब्लड शुगर बढ़ा सकती है। इसलिए अगर रात में भूख लगे, तो ऐसी चीजें खाएं, जिससे आपका ब्लड शुगर न बढ़े जैसे- नट्स या चीज़ आदि।
देर रात तक न जगें। 6 घंटे से कम की नींद आपका ब्लड शुगर बढ़ा सकती है। इसलिए रात में 6 से 8 घंटे की नींद जरूर लें।
सुबह अगर आपका ब्लड शुगर बढ़ा हुआ है, फिर भी ब्रेकफास्ट जरूर करें। क्योंकि जब आप कुछ खाते हैं, तभी हार्मोनल प्रॉसेस रुकता है।
अपने ब्लड शुगर को रेगुलर टेस्ट करते रहें, ताकि आपको इसके बढ़ने-घटने का पता चल सके।
सुबह ब्लड शुगर बढ़ने का कारण
फास्टिंग ब्लड शुगर कंट्रोल
सुबह ब्लड शुगर कैसे कंट्रोल करें